Tim Cahill

Timothy Filiga "Tim" CAHILL AO /ˈkeɪhɪl/ (naskita la 6-an de decembro 1979 en Sidnejo, Novsudkimrio) estas aŭstralia iama futbalisto. Li ludis en Anglio dum ok jaroj por Millwall kaj Everton kaj estas la rekordgolinto de la aŭstralia nacia teamo. Li povis ludi en la mezkampo aŭ antaŭe. Malgraŭ sia alteco de 1,78 metroj, Cahill estis konsiderata bonega kapludanto kaj havis grandan saltkapablon. 

 Kluba kariero 
En la sezono 2003-04, Cahill estis ŝlosila ludanto por Millwall FC, kiu atingis sian unuan FA-Pokalfinalon kaj lokon en la UEFA-Pokalo. Entute, Cahill ludis 250 ludojn por Millwall, trafante 57 golojn. Antaŭ la sezono 2004-05, li subskribis kontrakton kun Everton FC, kie li ludis 278 ludojn en 8 sezonoj, trafante 68 golojn. En julio 2012, li estis aĉetita de la New York Red Bulls.
La 2an de februaro 2015, Cahill anoncis sian translokigon de New York Red Bulls al la ĉina klubo Shanghai Greenland FC.  Li forlasis la klubon en februaro 2016.  Li poste pasigis kelkajn monatojn ĉe Hangzhou Greentown FC antaŭ ol reveni al sia patrujo kaj Melbourne City FC.

 Nacia teamo kariero 
Cahill debutis por la aŭstralia nacia teamo en 2004. Li ludis por Aŭstralio ĉe la Olimpikoj de 2004. En la unua matĉo de la lando ĉe la Futbala Mondpokalo de 2006, kontraŭ Japanio, Cahill eniris la ludon kiel anstataŭanto en la dua duono, kiam Japanio gvidis 1-0. Du goloj de Cahill renversis la situacion, kaj Aŭstralio fine venkis 3-1. Li estis nomita la Futbalisto de la Jaro de Oceanio en 2004.
Li estis nomita en la aŭstralian teamon por la FIFA Konfederacia Pokalo 2017 en Rusio. 

La 25an de junio 2017, li gajnis sian 100-an ĉapon por Aŭstralio.

Li estis elektita en la aŭstralian teamon por la Futbala Mondpokalo 2018 en Rusio. Caltex Socceroos finalise squad for RussiaRevealed: Caltex Socceroos FIFA World Cup squad numbers

 Referencoj 

 Eksteraj ligiloj 


 Tim Cahill ĉe la Everton retejo

 Tim Cahill ĉe Futbalo-Kandidataroj.Com


Kategorio:Irlandodevenaj aŭstralianoj
Kategorio:Aŭstraliaj futbalistoj
Kategorio:Aŭstraliaj aŭtobiografoj